
Text rozhodnutia
Súd: Krajský súd Bratislava Spisová značka: 11CoP/421/2013 Identifikačné číslo súdneho spisu: 1312213188 Dátum vydania rozhodnutia: 11. 03. 2014 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2014:1312213188.1 Uznesenie Krajský súd v Bratislave v právnej veci navrhovateľa: L.. F. B., bytom Ľ. D.O. XXX/XX, N., zast. JUDr. Adrianou Grendovou, advokátkou, Bratislava, Mickiewiczova 2, proti odporkyni: O.. O. B., bytom N., Ľ. D. XXX/XX, o rozvod manželstva a úpravu práv a povinností k H. B., D.. XX.XX.XXXX, na odvolanie odporkyne proti rozhodnutiu Okresného súdu Bratislava III, č.k. 51P 95/2012-160 zo dňa 15.04.2013, jednohlasne takto r o z h o d o l : Odvolacie konanie sa z a s t a v u j e. Účastníci nemajú právo na náhradu trov odvolacieho konania. o d ô v o d n e n i e : Súd prvého stupňa svojim rozhodnutím rozviedol manželstvo navrhovateľa a odporkyne uzavreté dňa 21.05.1988 na býv. Obvodnom národnom výbore Bratislava IV. zapísané v knihe manželstiev vo zväzku XX, roč. XXXX, str. XXX, por. č. XXX. Na čas po rozvode v tom čase maloletého H., D.. XX.XX.XXXX zveril do osobnej starostlivosti matke, ktorá ho bude zastupovať a spravovať jeho majetok. Otcovi uložil povinnosť platiť výživné vo výške XXX € mesačne, vopred, k rukám matky. Upravil právo styku otca s v tom čase maloletým H. bez obmedzenia. Účastníkom nepriznal právo na náhradu trov konania, o náhrade trov konania štátu rozhodne súd prvého stupňa samostatným uznesením. Proti tomuto rozhodnutiu podala odvolanie v časti úpravy vyživovacej povinnosti odporkyňa. Podaním zo dňa 24.02.2014 odporkyňa zobrala odvolanie späť. Podľa § 207 ods. 2 O.s.p. pokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p. ak sa odvolanie, o ktorom nebolo rozhodnuté vzalo späť, odvolací súd odvolacie konanie zastaví. Podľa § 222 ods. 1 O.s.p. ak odvolateľ vezme odvolanie späť, právoplatnosť napadnutého rozhodnutia nastane ako keby k podaniu odvolania nedošlo. Lehoty, ktoré majú plynúť po právoplatnosti napadnutého rozhodnutia plynú v takom prípade od právoplatnosti uznesenia o zastavení odvolacieho konania. Odvolací súd vzhľadom na vyššie citované ustanovenia a späťvzatie odvolania odporkyňou, odvolacie konanie zastavil. O trovách odvolacieho konania rozhodol odvolací súd podľa § 144 veta prvá O.s.p.. Poučenie: Proti tomuto rozhodnutiu odvolanie nie je prípustné.

